open-index/open-wikipedia-markdown huggingface dataset:
Spansk månespinner

**Spansk månespinner** (*Graellsia isabellae*) er en sommerfugl som tilhører familien påfuglspinnere (Saturniidae). Den forekommer bare enkelte steder i Spania og Sør-Frankrike. Den er regnet for å være en truet art, og er fredet. 

Larvene lever på furu-arter.


Fil:Graellsia_isabellae_MHNT_male_dos.jpg| Hann - overside 
Fil:Graellsia isabellae MHNT male ventre.jpg| Hann - underside △ 
Fil:Graellsia isabellae MHNT Femelle dos.jpg| Hunn - overside 
Fil:Graellsia isabellae MHNT Femelle ventre.jpg| Hunn - underside △  
Fil:Répartition graellsia isabellae.svg| Utbredelse


## Eksterne lenker
* 
* Saturniidae Web - *Graellsia*. Med bilder av de fleste artene http://www.saturniidae-web.de/Graellsia.htm
Den israelske selvstendighetserklæringen

**Den [[israel]]ske selvstendighetserklæringen** (engelsk: *Declaration of Independence*, hebraisk: הכרזת העצמאות, *Hakhrazat HaAtzma'ut*), som fant sted den 14. mai 1948, samme dag som det britiske palestinamandatet forfalt, var den offisielle kunngjøringen om at en ny jødisk stat ved navn Israel nå formelt var grunnlagt i deler av det som var kjent som det britiske palestinamandatet og på land hvor, i antikken, kongerikene til Israel, Juda og Judea en gang fantes.

Det ble kalt starten for «det tredje jødiske samvelde» av noen observatører. «Det første jødiske samvelde» endte med ødeleggelsen av Salomos tempel i 586 f.Kr., den andre med ødeleggelsen av det andre tempelet 70 år f.Kr., og saboteringen av Bar Kokhbas opprør mot Romerriket i år 135.

I Israel blir hendelsen feiret årlig med den nasjonale fridagen Yom Ha'atzmaut (hebraisk: יום העצמאות, *selvstendighetsdag*), hvor tiden er satt etter den hebraiske kalenderens tid for kunngjørelsen (5, Ijár, år 5708, hebraisk år). Palestinerne minnes dagen som Nakba (arabisk: , *Yawm al-nakba*, *katastrofedagen*) den 15. mai hvert år.

## Referanser


## Eksterne lenker
* Offisiell tekst
* Originalt opptak
* Originalt dokument: Presseslipp kunngjør USAs anerkjennelse av Israel
Hadsten

**Hadsten** er en dansk stasjonsby ved Østjyske Længdebane og tettsted i Favrskov kommune i Region Midtjylland. Tettstedet har  innbyggere (2023). Byen oppsto ved anleggelsen av jernbanen, som åpnet i 1862.

Hadsten var inntil 2007 administrasjonssenter i tidligere Hadsten kommune.

## Referanser
Norddjurs kommune

**Norddjurs kommune** er en dansk kommune i Region Midtjylland, på østsiden av Jylland. Den omfatter også øyen Anholt midt ute i Kattegat mellom Danmark og Sverige. Kommunen har en befolkning på 36&nbsp;978 innbyggere (2023) og administrasjonssenteret ligger i Grenaa.

Norddjurs ble opprettet ved region- og kommunalreformen i 2007 og er en sammenslåing av tidligere Grenaa kommune, Nørre Djurs kommune, Rougsø kommune og deler av Sønderhald kommune.

## Politikk
Ved kommunalvalget 15. november 2005 ble kommunalbestyrelsen (kommunestyret) for kommunen valgt, med Torben Jensen fra Borgerlisten som ny borgermester.

### Borgermestre
* Kasper Bjerregaard (V) 2022–
* Jan Petersen (S) 2010–2021
* Torben Jensen (Borgerlisten) 2007–2009

### Kommunalrådet

* 

## Noter



## Referanser
 

 

 


## Eksterne lenker
*
NTG Bærum

**NTG Bærum** er en privat videregående skole som ligger på Bekkestua i Bærum og er en del av Norges Toppidrettsgymnas.

## Historikk
Stiftelsen *Norsk Alpingymnas* (NAG) ble etablert i Bærum i 1981, og var starten på det som skulle bli Norges Toppidrettsgymnas. Noen av de første elevene som gikk på skolen var alpinistene Finn Christian Jagge, Tom Stiansen og Lasse Kjus. 

Skolen flyttet fra Vøyenenga til Bekkestua i 2003. Nadderud stadion og Nadderudhallen ligger i nærheten av skolen. I 2004 ble det etablert en ungdomsskole (NTG-U) i Bærum. Ungdomsskolen og den videregående skolen holder i dag til i de samme lokalene på Bekkestua. 

Toppidrettsgymnaset har rundt 270 elever, og har tilbud innen følgende 14 idrettsgrener: alpint, basketball, bordtennis, fotball, golf, håndball, ishockey, judo, motocross, seiling, sjakk, svømming, sykkel og tennis. 

## Kjente elever
Flere av de tidligere elevene ved NTG Bærum har blitt både olympiske mestere og verdensmester, blant annet: 
* Magnus Carlsen
* Karoline Dyhre Breivang
* Tom Stiansen
* Thor Hushovd
* Lasse Kjus
* Ailo Gaup
* Finn Christian Jagge

Andre utøvere som har vært elever ved skolen er Stig-André Berge, Mats Zuccarello, Sander Sagosen, Mats Møller Dæhli, Jo Inge Berget, Caroline Graham Hansen og Andreas Mikkelsen.

## Referanser


## Eksterne lenker
*
Fylkesvei 2176

**Fylkesvei 2176** går mellom Sundet i Engerdal og Engerneset i Trysil.

Frem til 2019 hadde veien betegnelsen fylkesvei 581 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hans-Pavia Rosing

**Hans-Pavia Rosing** (født 22. juni 1948 i Nuuk, død 9. juli 2018) var en grønlandsk politiker og embedsmann. Han hadde både partipolitisk uavhengige verv og politiske verv, da for partiet Siumut.

Han var sønn av Peter Lars Nikolaj Rosing, som har sittet på det danske folketinget i flere perioder.

Verv og posisjoner (utvalg)
* President for Inuit Circumpolar Conference 1980-1986
* Folketingsmedlem for Grønland 1987-2001
* Formann for Grønlandsgarveriet 1988-1992
* Styremedlem i Verdens naturvernunion 1988-1991
* Medlem av Grønlands Landsting 1983-1984
* Formand for Landstingets Finansutvalg 1983-1984
* Landsstyremedlem for økonomi («Finansminister») 1986-1987
* Formann for Folketingets utvalg for Grønlandslovene
* Medlem av den danske delegasjonen til FNs generalforsamlinger i 1991-1993

I tillegg hadde han en rekke andre verv i organisasjoner knyttet til Grønland, grønlandsk kultur, politikk, naturvern og næringsliv. 

Rosing ble tildelt Grønlands Fredspris i 1985.

## Referanser
Eugène Kalt

**Eugène Kalt** (født 24. februar 1861 i Landser i Alsace, død 1941) var en fransk oftalmolog som utviklet den første kjente anvendelsen av kontaktlinser for å korrigere keratokonus. I 1888 arbeidet han med ganske grove og relativt flate sclerale linser som skulle: «Compress the steep conical apex, thereby correcting the condition». («Sammenpresse den bratte koniske apex og derved korrigere feilen») Hans første linser ble laget av bunnen av reagensglass.
## Referanser


## Litteratur
* Pearson RM. "Kalt, keratoconus, and the contact lens." *Optom Vis Sci*. 1989 sep;66(9):643-6. PMID 2677884.

## Eksterne lenker
*
Inuit Circumpolar Conference

**Inuit Circumpolar Conference** (**ICC**) er en internasjonal ikke-statlig organisasjon som representerer ca. 160&nbsp;000 inuitter fra de arktiske områder i Grønland, Canada, Alaska (USA) og Tsjukotka (Russland).

ICCs målsetning er å styrke samholdet mellom de arktiske inuittene, å kjempe for inuittenes rettigheter og interesser i internasjonale sammenhenger, å styrke inuittkulturen, å oppnå full aktiv deltagelse i den politiske, økonomiske og sosiale utviklingen i de respektive hjemlandene, å utvikle og kjempe for politiske initiativer til å beskytte det arktiske miljøet, samt å kjempe for anerkjennelsen av rettigheter for alle urfolk.

I Grønland har ICC kontor i hovedstaden, Nuuk. Den nåværende presidenten for ICC-Greenland er Aqqaluk Lynge, som tidligere har vært president for ICC, og som nå er viseformann for ICC International. Aqqaluk Lynge, som var med og stiftet partiet Inuit Ataqatigiit (IA), sitter dessuten i FNs permanente forum for urfolk (UN Permanent Forum on Indigenous Issues, UNPFII).

I 1996 ble ICC tildelt Nordisk råds natur- og miljøpris.

## Eksterne lenker
* ICCs offisielle hjemmeside
Håja

**Håja** kan vise til:

*Håja (Tromsø) – ei øy i Tromsø kommune i Troms
*Håja (Hammerfest) – ei øy i Hammerfest kommune i Finnmark
Lundtunnelen

**Lundtunnelen** er en tunnel på fylkesvei 57 i Gulen kommune i Vestland fylke. Den er 147&nbsp;meter lang og ble åpnet i 1964. Sammen med Undaltunnelen og Leversundbrua førte det til sammenhengende riksvei fra Fensfjorden til ferjeleiet på Rutledal ved Sognefjorden.

## Se også
*Undaltunnelen
*Veitunneler i Norge

## Referanser
Herkulesspinner

**Herkulesspinner** (*Coscinocera hercules* ) er en sommerfugl som tilhører familien påfuglspinnere (Saturniidae). Den har enormt store vinger, med et vingespenn opptil 27&nbsp;cm, i tillegg er vingene bak trukket ut til lange stjerter. Den har dermed muligens enda større vingeareal enn atlasspinneren (*Attacus atlas*) som vanligvis blir regnet å ha det største vingearealet av alle sommerfugler. Den forekommer i de tropiske områdene på Ny-Guinea og Queensland, Australia.

## Utseende
En meget stor, rødbrun spinner med svære vinger. Hunnen er større og tyngre enn hannen. Den innerste delen av vingene er rødbrune, den ytterste halvdelen lysere, med en hvit skillelinje mellom de to delene. Ved innerkanten av denne skillelinjen finnes det på hver vinge en tåreformet, gjennomsiktig flekk. Hannen har sigdformede forvinger og bakvingenes bakhjørner trukket ut til en lang stjert som nesten er like lang som resten av dyret. Hunnens bakhjørner er bare svakt uttrukket. Den store larven er blekgrønn, med tykke, hvite pigger.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *[[Coscinocera]]* Butler, 1879
**************** *[[Coscinocera hercules]]* (Miskin, 1876)

## Kilder
* Bilder av arten

## Eksterne lenker
* 
* Saturniidae Web - *Coscinocera hercules* http://www.saturniidae-web.de/Coscinocera%20hercules.htm
Gudetrepåfuglspinner

**Gudetrepåfuglspinner** (*Samia cynthia* ) er en sommerfugl som tilhører familien påfuglspinnere (Saturniidae). Denne store, brune arten har blitt brukt i silkeproduksjon og har unnsluppet og etablert seg i det fri både i Mellom-Europa, på østkysten av USA og i Uruguay.
## Utseende

En stor (vingespenn 90 – 140&nbsp;mm), brun spinner med forholdsvis liten kropp. Hunnene er større og tyngre enn hannene. Vingene er brune, med en bred, lys tverrlinje midt i både for- og bakvingene. På innsiden av denne sitter det på hver vinge en halvmåneformet, halvgjennomsiktig flekk. I spissen av forvingen er det en liten, svart flekk. **Larven** er blekgrønn med små, hvite vorter langs ryggen og svarte flekker.

## Levevis
Larven lever på gudetre (*Ailanthus altissima*). Dette treet stammer fra spinnerens hjemområde i Øst-Asia, men det har blitt plantet over store deler av verden, og gudetrepåfuglspinneren bruker det også der den har etablert seg i nyere tid.

## Brukt i silkeproduksjon
Gudetrepåfuglspinneren har blitt brukt i produksjon av silke i liten skala. Silken blir ikke så fin som den fra den ekte silkespinneren (*Bombyx mori*), men godt brukbar til tekstiler. Som mange andre påfuglspinnere er den forholdsvis lett å få til å formere seg i fangenskap.

## Systematisk plassering

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien påfuglspinnere, Saturniidae
****** Underfamilien Saturniinae
******* Stammen Attacini
******** Slekten *[[Samia]]* Hübner, 1819
********* **gudetrepåfuglspinner**, *Samia cynthia* (Drury, 1773)
## Eksterne lenker
*
Listen When Alone

***Listen When Alone*** er debutalbumet til Kristian Valen. Albumet kom ut i 2004 og inneholdt blant annet singlene *Still Here*, *I Surrender*, *Living The Dream* og *If I Was*.

## Referanser
Cecropiaspinner

**Cecropiaspinner** (*Hyalophora cecropia*) er en nattsvermer som tilhører familien påfuglspinnere (Saturniidae). Den er vidt utbredt i Nord-Amerika vest til Rocky Mountains og nord til den sørlige Canada.

## Utseende
En stor (vingespenn 125 – 150&nbsp;mm) spinner med forholdsvis liten kropp og store vinger. Vingene er brune med en rød og hvit tverrstripe omtrent midt i. Innenfor denne tverrstripen sitter det en halvmåneformet, halvgjennomsiktig flekk i hver vinge. Ved spissen av forvingen er det en rund, svart flekk, langs forvingenes ytterkant en hvit siksakbord. Hannen er mer fargerik enn hunnen, kroppen og forvingenes rot er oransjerød og vingene er mer kontrastrikt fargede.

**Larvene** er blekgrønne med gule, blå og røde pigger.

## Levevis
Larvene lever først og fremst på lønn (*Acer*), men kan også finnes på mange andre planter, som or, søtmispel, bjørk, amerikaagnbøk, hickory, *[[Ceanothus]]*, amerikanesletre, oksidentkulebusk, kornell, hassel, hagtorn, *[[Decodon verticillatus]]*, *[[Diospyros virginiana]]*, smalsølvbusk, spolebusk, ask, korstorn, snøklokketre, virginiatrollhassel, valnøtt, einer, lerk, ambratre, tulipantre, leddved, kattehale, *[[Maclura pomifera]]*, eple, *[[Morella cerifera]]*, sumptre, virginiahumlebøk, hvitmorbær, klosterpion, klatrevillvin, amerikaplatan, poppel, *[[Kirsebærslekten|Prunus]]*, pære, eik, *[[Sumakslekta|Rhus]]*, *[[Ripsslekta|Ribes]]*, *[[Bjørnebærslekta|Rubus]]*, *[[Vierslekten|Salix]]*, hyll, spirea, syrin, lind, alm og korsved.

Som vanlig hos påfuglspinnere sitter hunnen mest i ro og sender ut feromoner, som hannen med sine fjærformede antenner er meget følsom for. Hannene flyr om natten og kommer gjerne til lys.

## Referanser


## Eksterne lenker
*
Arne Sørli

**Arne Sørli** (1904–1969), var en norsk komponist.

Familien flyttet til Oslo da de fire sønnene begynte på realskolen.  Arne Sørli var som faren og brødrene meget musikalsk. Han var i tillegg svært språkmektig, og utdannet seg derfor som filolog. Han leste 19 språk, de nordiske medregnet, og var spesielt opptatt av den finsk-ugriske språkgruppen. Delvis derfor var han interessert i nordområdene (Nordkalotten), og søkte stilling som adjunkt ved Harstad gymnas i 1938. 

Høsten 1940 flyttet han over til Tromsø gymnas, og der virket han som lektor de fleste yrkesaktive årene. Han var hele tiden aktivt med i byens musikkliv. I perioden 1959-61 tok han et vikariat i Karasjok for å gjøre seg nærmere kjent med samisk språk, musikk og kultur, som han hadde stor respekt for. Her komponerte han, inspirert av en samisk joik, melodien til «Sámi soga lávlla» (Samefolkets sang),  som med tekst av Isak Saba ble godkjent som samisk nasjonalsang i 1992 (av det Nordiske Samerådet i 1986).

Arne Sørli skrev og arrangerte en del musikk (bl.a «Gammal salmetone frå Sørum»). Hovedinstrumentene var cello og trombone samt ventilbasun, men han behersket flere andre instrumenter. Under et fireårig opphold på Tynset gjorde han seg kjent med den nordøsterdalske musikktradisjonen, og lærte seg å spille neverlur. Under et internasjonalt musikkstevne i Oslo midt på femtitallet åpnet han stevnet med lurlåten «Kjenningslåt», som ble tatt opp på lydbånd, og nå brukes i et av ungdomsskolens musikkverk.

## Referanser
Kovdor

**Kovdor** (russisk: Ковдор) er en by i Murmansk oblast i Russland. Byen hadde  (20&nbsp;867 ved folketellingen i 2002).

En karbonatittgruve ligger i nærheten av byen.

## Referanser


## Eksterne lenker
*
Anders Sletvold Moe

**Anders Sletvold Moe** (født 1978) er en norsk kunstner som bor og arbeider i Oslo og Kristiansand. Han jobber hovedsakelig med installasjoner, grafikk og malerier.

Han er utdannet ved Kunstskolen i Rogaland (99-01), og mastergrad fra Konsthögskolan i Malmö (01-06). I 2010 mottok han Høstutstillingsprisen for sin deltakelse på Høstutstillingen.

Han har gjort større utsmykningsarbeider på bl.a. Flesland holdeplass på Bybanen i Bergen, Cissi Klein videregående skole i Trondheim, Norges handelshøyskole, Sundvolden Hotel, Nedre Foss park i Oslo, Karolinska universitetssykehus, Sjøfartsbygningen og Steinkjer kulturhus.
## Referanser


## Eksterne lenker
*
Antheraea polyphemus

***Antheraea polyphemus*** er en sommerfugl som tilhører familien påfuglspinnere (Saturniidae). Denne store arten forekommer over store deler av Nord-Amerika.
## Utseende

En stor (vingespenn opptil 150&nbsp;mm), gulbrun spinner med store vinger. Hannen er mindre og slankere enn hunnen, og med sterkere farger. **Forvingen** har en hvit tverrstripe nær roten, et liten, hvit øyeflekk rundt midten, et brunt tverrbånd rundt 2/3 ut i vingen og et smalt, gråsvart bånd utenfor dette. Ved vingespissen er det en liten, svart flekk. **Bakvingen** har en stor, svart, blå og gul øyeflekk og et svart og hvitt bånd langs ytterkanten. **Larven** er grønn med sølvfargede flekker langs sidene.

## Levevis
Larven kan finnes på en lang rekke forskjellige løvtrær. Som vanlig hos påfuglspinnere, sitter hunnene mest i ro og sender ut feromoner, mens hannene flyr rundt på leting etter hunner.

## Eksterne lenker
*
Aqqaluk Lynge

**Aqqaluk Lynge** (født 1947) er en grønlandsk politiker.

Han er president for Inuit Circumpolar Conference. Han er også tidligere medlem av Grønlands Landsting, og var en av grunnleggerne av det grønlandske politiske partiet Inuit Ataqatigiit (IA).

Han er innfødt kalaallit (grønlandsk), og er medlem av FNs permanente forum for urfolk, som er et rådgivende organ for FNs økonomiske og sosiale råd. Forumet behandler saker knyttet til innfødte folk, som økonomiske og sosial utvikling, kultur, miljø, utdanning, helse og menneskerettigheter.

## Æresbevisninger
* Nersornaat, Grønlands hjemmestyres fortjenstmedalje, i sølv (1991) 
* Ridder av 1. grad av Dannebrogordenen (2004)

## Referanser


## Eksterne lenker
* 
*  Aqqaluk Lynge - Profil på FNs hjemmesider
Syddjurs kommune

**Syddjurs kommune** er en dansk kommune i Region Midtjylland på Jylland med 44&nbsp;076 innbyggere (2024). Administrasjonssenteret ligger i Ebeltoft.

Den ble opprettet ved region- og kommunalreformen i 2007 og er en sammenslåing av Ebeltoft kommune, Midtdjurs kommune, Rosenholm kommune og Rønde kommune.

## Politikk
### Forberedelser til kommunesammenslåingen i 2007
Ved kommunalvalget 15. november 2005 ble kommunalbestyrelsen (kommunestyret) valgt med Vilfred Friborg Hansen fra Socialdemokratiet som leder for sammenslåingsutvalget og kommende borgermester. 

### Borgermestre
* Michael Stegger Jensen (S) 2022–
* Ole Bollesen (S) 2018–2021
* Claus Wistoft (V) 2014–2017
* Kirstine Bille (SF) 2010–2013
* Vilfred Friborg Hansen (S) 2007–2009

### Kommunalrådet

* 
* 
* 

## Noter



## Referanser
 

 
 


## Eksterne lenker
*
Baotian

**Baotian** (fullt navn på kinesisk: 江门市中港宝田摩托车实业有限公司, pinyin: *Jiāngmén Shì Zhōnggǎng Bǎotián Mótūochē yè yǒu xiàn gōngzi*, engelsk: **Jiangmen Sino-HongKong Baotian Motorcycle Industrial Co. Ltd.**) er en kinesisk motorsykkel&ndash; og scooterprodusent, startet i 1994. Hovedkontoret er i Jiangmen i provinsen Guangdong. Syklene er billige og populære over hele verden.

## Modeller
* Baotian Viking
* Baotian BT-Classic
* Baotian BT-Sport
** Baotian BT-Sport 125cc (lett motorsykkel)
* Baotian GTR
* Baotian GT4
* Baotian Spitfire
* Baotian DeLuxe
* Baotian BT-Retro
* Baotian Rocky

## Eksterne lenker
*
Ostrovnoj

**Ostrovnoj** (russisk: Островной), også kjent som **Jokanga** (1938), som **Gremikha** (1981) og som **Murmansk-140** (russisk: Му́рманск-140), er en lukket by i Murmansk oblast i Russland. På tersamisk kjent som **Jofkjogk** (Ёфкёгк). Byen hadde .

## Historie
Byen ble grunnlagt den 17. september 1611, det fikk en liten flåtestasjon i 1915, og fikk status som ZATO i 1981. Tallet på innbyggere vokste til  i 1996, men har siden vært i sterk nedgang, og byen hadde bare .

I 1951 ble det under arbeidsinnsats fra Gulag-fanger påbegynt bygging av Kolajernbanen (offisielt kodenavn *Byggverk 509*), hvis hovedstrekning skulle knytte sammen Apatity med Jokangabukten 300&nbsp;kilometer unna. Det ble lagt spor for ca 110&nbsp;kilometer før Stalins død i 1953, men så ble arbeidet innstilt. En del av den ferdigstilte strekningen er i bruk som del av forbindelsen til Revda, men Jokanga forble uten jernbaneforbindelse. Noen veiforbindelse finnes heller ikke. Man kommer hit med kystskip, helikopter eller småfly.

Rundt tre kilometer fra (da hetende) *Gremikha* ble det anlagt et hemmelig støttepunkt for den sovjetiske Nordflåten, blant annet for atomubåter, med tilhørende boligkvarterer. Da ble dekknavnet *Murmansk-140* tatt i bruk. I 1981 ble Gremikha i innlemmet i denne.

I 1992 fikk stedet byrettigheter, under sitt nåværende navn *Ostrovoj* (avledet av *ostrov* som betyr «øy»). Med krisen i den russiske marine i 1990-årene sank folketallet drastisk.

## Referanser




## Eksterne lenker
*
Mockfjärd

**Mockfjärd** er et tettsted i Gagnef kommune i Dalarnas län i landskapet Dalarna i Sverige. I 2010 hadde tettstedet  innbyggere.

Stedet er kjent for sin tilknytning til Palmemordet, da det i oktober 1983 ble brukt en revolver under et ran av et postkontor i Mockfjärd. Denne revolveren ble etterforsket som det mulige drapsvåpenet.

## Referanser
Orizabapåfuglspinner

**Orizabapåfuglspinner** (*Rothschildia orizaba*) er en sommerfugl som tilhører familien påfuglspinnere (Saturniidae). Denne store arten lever i Mellom-Amerika. Denne oppsiktsvekkende sommerfuglen var av aztekene forbundet med guddommen Itzpapalotl.

## Utseende
En meget stor (vingespenn opptil 180&nbsp;mm), brokete spinner. Vingene er store sammenlignet med kroppen. Kroppen er kledt med rødgule hår, disse dekker også et felt ved roten av forvingen. Dette feltet er utad begrenset av et hvitt og svart tverrbånd. Midt i hver vinge er det en stor, trekantet til firkantet, halvgjennomsiktig flekk. Utenfor denne er det en (fargene innefra og ut) svart, hvitt og rødt tverrbånd. Ved forvingens spiss er det en stor, trekantet, hvit flekk. Ytterst en tynn, mørk sikksakkband. Den hårete **larven** er blågrønn på undersiden, gulgrønn på oversiden, med en tynn, hvit stripe mellom.
## Levevis
Larven lever på forskjellige løvtrær. Som hos de fleste påfuglspinnere sitter hunnen mest i ro og sender ut feromoner, som kan tiltrekke hanner fra lang avstand.

## Eksterne lenker
*
Arne Sucksdorff

**Arne Edvard Sucksdorff** (født 3. februar 1917 i Stockholm, død 4. mai 2001 i Stockholm) var en svensk regissør, manusforfatter, fotograf og dokumentarfilmer.

Sucksdorff studerte til å bli fotograf i Berlin. Etter fullførte studier vant han flere fotokonkurranser. Han filmdebuterte med levende bilder i 1938. Han ble den første svensken noensinne som ble tildelt en Oscarpris; prisen fikk han for kortfilmen *Människor i stad* i 1947. Sucksdorff flyttet til Brasil på midten av 1960-tallet, der han i 1965 laget filmen *Mitt hem är Cobacabana*, som han senere vant prisen Guldbagge for. Han var gift med Astrid Bergman Sucksdorff i perioden 1951&ndash;1964.

Hans navn er også kjent for sin tilknytning til Palmemordet, etter at han ble frastjålet en revolver i 1977 som senere har blitt mistenkt som drapsvåpenet som drepte Sveriges statsminister Olof Palme. Revolveren har fått kallenavnet «Sucksdorffsrevolveren».

Som dokumentarfilmskaper var Sucksdorff kjent for å iscenesette filmene sine. Dette innebar for eksempel at han i *[[En kluven värld]]* fra 1948 puttet de tilsynelatende ville dyrene i et studio og lot reven i filmen drepe kaninen. I tillegg var han kjent for å legge til ikke-diegetisk musikk for å skape en bestemt stemning, og ved hjelp av en narratør fortelle seeren hva kampen mellom dyrene betød. I likhet med John Flaherty fulgte Sucksdorff derfor en tradisjon der man reformidler og pynter på virkeligheten istedenfor å vise den slik den er.

## Regi (utvalg)
* 1972 &ndash; *På jordens baksida*
* 1961 &ndash; *Pojken i trädet*
* 1953 &ndash; *Det stora äventyret*
* 1948 &ndash; *Uppbrott*
* 1948 &ndash; *En kluven värld*
* 1947 &ndash; *Människor i stad*

## Filmmanus (utvalg)
* 1961 &ndash; *Pojken i trädet*
* 1948 &ndash; *Uppbrott*

## Bibliografi (utvalg)
* *Mark och människor*

## Referanser


## Eksterne lenker
*
Poljarnyj

**Poljarnyj** (russisk: Поля́рный) er en lukket by i Murmansk oblast i Russland. Byen ligger på vestsiden av den ytre delen av Murmanskfjorden.  Byen ble grunnlagt i 1896 som **Alexandrovsk** (russisk: Алекса́ндровск), og den er en av de eldste byene på Kolahalvøya. Byen fikk bystatus i 1899, og ble omdøpt til Poljarnyj i 1939. Poljarnyj hadde (18&nbsp;552 ved folketellingen i 2002, 27&nbsp;635 ved folketellingen i 1989).

Russisk skipsverft nummer 10 (*Sjkval*) ligger i Poljarnyj, og i Vesten er verftet oftere referert til ved bynavnet enn ved sitt offisielle navn. Da de første atomubåtene ble levert til den sovjetiske nordflåten på slutten av 1950-tallet, ble verftet modifisert for dokking og reparasjon av disse fartøyene.  Etter hvert som den russiske marines atomdrevne fartøyer nå blir utrangert, så blir de lagt i opplag ved Poljarnyj i påvente av defueling og opphugging.

## Referanser


## Eksterne lenker
*
Craig Williamson

**Craig Michael Williamson** (født 23. april 1949 i Johannesburg) er en tidligere sørafrikansk politimann som jobbet med spionasje i apartheidtiden. Williamson var innblandet i flere utenlandske bombeangrep, innbrudd, kidnappinger, mord og propagandaaktiviteter. Disse handlingene var understøttet av det sørafrikanske apartheidregimet.
Snezjnogorsk

**Snezjnogorsk** (russisk: Снежного́рск) er en lukket by i Murmansk oblast i Russland. Den ligger rundt 25 km nordnordøst for Murmansk, og 8 km vest for Poljarnyj. Byen hadde  (12&nbsp;737 ved folketellingen i 2002).

## Referanser


## Eksterne lenker
* 
* Uoffisielt nettsted for byen.
Antheraea pernyi

***Antheraea pernyi*** er en sommerfugl som tilhører familien påfuglspinnere (Saturniidae). Denne store arten forekommer naturlig i Øst-Sibir, Kina og Korea, men har blitt innført til Japan, og til nordøst-Spania og Mallorca. En annen underart lever i Sørøst-Asia. Denne arten har i lang tid vært brukt i produksjon av såkalt tussah-silke i Kina. Larvene lever fortrinnsvis på eik (*Quercus* spp.).

## Utseende
En stor (vingespenn 110 – 152&nbsp;mm), gulbrun spinner med en brun og hvit øyeflekk på hver vinge. Forvingene er lett sigdformede. Et smalt, svart og hvitt tverrbånd går langs ytterkanten av begge vingepar. **Larven** er gulgrønn, med klubbeformede hår som vokser i kvaster ytterst på kjegleformede vorter.

## Eksterne lenker
*
Mellom sommerens lengsel og vinterens kulde

***Mellom sommerens lengsel og vinterens kulde*** (originaltittel: *Mellan sommarens längtan och vinterns köld*) er en politiroman av Leif GW Persson som ble gitt ut i 2002.

Romanen handler om Stockholm-politiets etterforskning av en amerikansk journalists død. Journalisten har enten hoppet eller blitt kastet ut fra et vindu i femtende etasje. I den avdødes etterlatte papirer har man funnet et brev med koblinger til den svenske statsministeren. Denne statsministeren begynte etter andre verdenskrig å arbeide for det amerikanske CIA, men solgte seg senere til Sovjetunionen. I karaktertegningen finnes det visse trekk av Olof Palme (Palmes navn brukes ikke), men forfatteren har forklart at han kom på ideen før Palme ble myrdet. Han forklarte også at «*Min romanfigur er ikke navngitt, men jeg kjøper at han har store likheter med Palme.*»

Persson hadde ikke skrevet noen kriminalromaner på 20 år da denne ble utgitt i 2002. Den er en frittstående fortsettelse på Perssons tidligere trilogi *[[Grisfesten]]*, *[[Profitörerna]]* og *[[Samhällsbärarna]]* og her vender Stockholms-politimennene Bo Jarnebring og Lars Martin Johansson tilbake. I forbindelse med utgivelsen var det snakk om at boken også skulle filmatiseres.

Boken ble utgitt av Piratförlaget i september 2002. Under publiseringen mente Aftonbladets Nils Granberg at: «*Det er morsomt at Leif GW Persson etter tyve år igjen klyver inn på den litterære scenen med den bredt oppsatte og spennende politiromanen Mellom sommerens lengsel og vinterens kulde. Det er en verdig oppfølger til hans klassiske Profitörerna, Grisfesten og Samhällsbärarna.*» Göteborgs-Postens kritiker Jan Arnald hadde et blandet inntrykk: han mente at den var veldig spennende, men som roman var den middelmådig med overfladiske personportretter og ensidig sjargong.

Romanen ble nominert til Svenska Deckarakademins utmerkelse *Bästa svenska kriminalroman 2002*. I løpet av et år hadde romanen solgt 300&nbsp;000 eksemplarer.

## Referanser
Furupåfuglspinner

**Furupåfuglspinner** (*Nudaurelia cytherea*) er en sommerfugl som tilhører familien påfuglspinnere (Saturniidae). Den har gitt navn til et kjent virus som først ble isolert fra denne arten, som kan gjøre skade i furu-plantasjer.

## Utseende
En stor (vingespenn 90 – 130&nbsp;mm), gulbrun spinner med runde, hvite, gule og svarte øyeflekker på begge vingepar. Et område ved vingeroten og ytterkanten av bakvingen er gule.

## Eksterne lenker
*
Lotos

**Grupa LOTOS S.A.** er et polsk oljeselskap basert i Gdańsk. Konsernet ble etablert i 1971, og er notert på den polske børsen WIG 20. Selskapet driver med raffinering og distribusjon av oljeprodukter. Lotos er Polens nest største oljeselskap og hvert år raffinerer selskapet cirka 6 millioner tonn råolje. Rundt 300 000 tonn av dette kommer fra oljeutvinning i Østersjøen. Lotos driver også om lag 330 bensinstasjoner under forskjellige navn. Den tidligere Statoil-toppen Henrik Carlsen grunnla i oktober 2007 en norsk avdeling av selskapet, som har kontor på Stokka i Sandnes.

## Referanser


## Eksterne lenker
*
Slørhale

**Slørhale** (engelsk: *veil tail*) kan referere til:

* Gullfisk, oppdrettsvariant
* Siamesisk kampfisk, oppdrettsvariant
Indisk månespinner

**Indisk månespinner** (*Actias selene*) er en sommerfugl som tilhører familien påfuglspinnere (Saturniidae). Denne store, vakre arten er vidt utbredt i Asia, fra Afghanistan i vest til Borneo i øst og Øst-Sibir i nord.

## Utseende
En stor, blekgrønn spinner. De sigdformede forvingene har brun fremkant. Midt i hver vinge er det en rund øyeflekk som er svart langs innerkanten, ellers gul. Langs vingenes ytterkant går det en smal, mørk tverrstripe. Hannens bakvinger er trukket ut til lange stjerter.

Larven er grønn med kjegleformede, i spissen gule vorter. Fra disse går det ut kvaster av hår.
## Eksterne lenker
*
Amerikansk månespinner

**Amerikansk månespinner** (*Actias luna*) er en sommerfugl som tilhører familien påfuglspinnere (Saturniidae). Denne store, vakre arten finnes i det østlige Nord-Amerika.

## Utseende
En stor (vingespenn 80 – 115&nbsp;mm), lysegrønn spinner. Kroppen er hvit. Forvingenes fremkant er brun, og det går en brun stripe fra denne til den lille øyeflekken. Bakvingene har en større, rund øyeflekk, og er trukket ut til lange stjerter hos begge kjønn. **Larven** er grønn, med kjegleformede vorter med en kvast av hår ytterst.

## Levevis
Larven kan finnes på en rekke forskjellige løvtrær.

## Eksterne lenker
*
Afrikansk månespinner

**Afrikansk månespinner** (*Argema mimosae*) er en sommerfugl som tilhører familien påfuglspinnere (Saturniidae). Denne store, vakre arten lever i det sørlige og sentrale Afrika (nord til Kenya), inkludert Madagaskar.

## Utseende
En stor, grønngul spinner. Kroppen er grønnaktig gul med mørkebrunt hode og «krage». Vingenes ytterkant er bølgete. Forvingens fremkant er mørkebrun, fra denne går det en kort, mørkebrun stripe til den brune, ovale øyeflekken. Ellers har forvingen et trekantet, rødlig felt ved roten og en grå, trekentet flekk ved bakhjørnet. Bakvingen har en gul og brun, rund øyeflekk, Bakhjørnet er trukket ut til en lang, kølleformet stjert som er brun på «skaftet». **Larven** er grønn, med lange, kjegleformede utvekster. Spissen av disse er rødbrun med en kvast av stive hår.
## Levevis
Larven lever på busker og trær i slektene *[[Sclerocarya]],* *[[Spirostachys]],* *[[Rhus]]* og *[[Liquidambar]].* Den kan gjøre noe skade på frukttreet marula (*Sclerocarya caffra*) i Sør-Afrika. Den har to generasjoner hvert år.

## Eksterne lenker
*
Tingvoll vidaregåande skole

**Tingvoll vidaregåande skole** er en videregående skole på Tingvoll i Møre og Romsdal. Skolen har nær 40 ansatte, rundt 150 elever i tillegg til nær 100 kursdeltakere, hovedsakelig innen språkopplæring.

Skolen har fire utdanningsprogram:
* Studiespesialisering
* Idrettsfag
* Bygg- og anleggsteknikk
* Helse- og oppvekstfag

## Eksterne lenker
* Tingvoll vgs
Saint Vincent’s Catholic Medical Center

**Saint Vincent's Catholic Medical Center** (SVCMC) er et sykehus i Greenwich Village i New York. Det består av to hovedbygninger og en rekke fasiliteter utenfor selve sykehuset. Mer enn 1000 leger er tilknyttet sykehuset, derav 70 heltidsansatte og 300 frivillge. Sykehuset er også et viktig lærested. Sykehuset tok i mot de fleste av dem som ble skadet i terrorangrepet 11. september 2001 mot World Trade Center.

Sykehuset er mer enn 150 år gammelt, og er oppkalt etter en fransk munk fra 1600-tallet. Det har fortsatt forbindelser til den katolske kirke.

## Eksterne lenker
* Sykehusets hjemmeside
Bergmaleriene på Hindhammar

**Hindhammar**, også kjent som **Hondhammar** i Tingvoll kommune, Møre og Romsdal, er en lokalitet med hellemalinger fra eldre steinalder. Stedet ligger på østsiden av Tingvollfjorden, ca. fem kilometer sør for Tingvoll. Hellemalingene er fordelt over to lokaliteter som ligger ca. 500 meter fra hverandre. En regner med at tilsammen utgjør disse feltene en av Norges største lokaliteter i sitt slag. 

Det nordligste feltet ligger i en bratt vestvendt skrent ut mot fjorden og består utelukkende av figurer som forestiller fisk. Det sørligste er på en noe mindre sørvendt bergflate og  forestiller hjort og/eller elg foruten noen geometriske figurer. Etter figurene å dømme tilhører Honnhammermalingene en jeger-sankerbefolkning fra slutten av eldre steinalder, anslagsvis 4500 f.Kr. Det er imidlertid risset inn et par små båtfigurer på det sørligste feltet som kan være yngre, kanskje fra bronsealderen.

Hellemalingene må ha vært kjent svært lenge blant lokalbefolkningen. De er første gang beskrevet i biskop Gerhard Schønings reisebeskrivelser fra 1778. Antikvar Nicolay Nicolaysen beskriver dem i 1869. Han hadde imidlertid ikke vært på stedet selv, og omtalte figurene feilaktig som ristninger. I 1878 besøkte Bendix Edvard Bendixen stedet, og han beskriver figurene helt korrekt som hellemalinger. Bendixen antok imidlertid at figurene måtte være laget i nyere tid. Det var først den svenske arkeologen Gunnar Hallström som i 1909 påviste at de måtte være førhistoriske. I den senere tid er feltene blitt intensivt undersøkt i flere omganger, både av arkeologer og konservatorer.

## Eksterne lenker
*
Geller

**Geller** kan sikte til:

* Efim Geller, russisk stormester i sjakk
* Gábor Gellér, ungarsk skihopper
* «Monica Geller», en rollefigur i TV-serien *Venner for livet*
* «Paris Geller», en rollefigur i TV-serien *Gilmore Girls*
* «Ross Geller», en rollefigur i TV-serien *Venner for livet*
* Uri Geller, israelsk TV-personlighet
Bahrain International Circuit

**Bahrain International Circuit** (arabisk: **حلبة البحرين الدولية**) er en motorsportbane i Bahrain, og arena for Bahrains Grand Prix. Det første Formel 1-løpet på banen, Bahrains Grand Prix 2004, ble avholdt 4. april 2004. Banen er designet av tyskeren Hermann Tilke, og er lokalisert midt i ørkenen sør på øya.

I Bahrain ble byggingen av banen et nasjonalt mål, initiert av kronprins Sheik Slam bin Hamad Al Khalifa. Han er også honorær president av Bahrain Motorklubb.

Under byggingen av banen så løpsarrangøren at de ikke kom til å bli ferdig i tide, og ba om at Bahrain Grand Prix skulle arrangeres for første gang i 2005, noe Bernie Ecclestone avslo bestemt. Til slutt klarte man å få ferdig nok av anlegget slik at åpningsløpet kunne kjøres. 

Ett av problemene med denne banen er at den ligger midt i ørkenen, og mange fryktet at sand skulle blåse inn på banen. Konstruktørene løste problemet med å spraye sanden rundt banen med en limløsning som binder opp sanden, og hindrere den å bli blåst inn på banen.
Banen kostet omtrent 150 millioner dollar å bygge.

## Fasiliteter
Det er 6 forskjellige baner på anlegget
* **Grand Prix banen** (som banekart)
* **Indre bane**
* **Ytre bane** (hele banen uten sving 5 til 12)
* **Paddock banen** (sving 4 til 9 benyttes ikke)
* **Dragstripen** (start/målstrekke)
* **Ovalbanen**

## Eksterne lenker
* 
* Bahrain International Circuit History and Statistics
Det onde øye (roman)

***Det onde øye*** (eller ***Det onde øyet***) er en amerikansk  detektivroman  skrevet av Jonathan Kellerman. Boken ble første gang utgitt i USA i 1985 og ble oversatt til norsk i 1986.  

## Sammendrag
Dette er den første romanen i serien om Alex Delaware, en barnepsykolog fra Los Angeles.

Dr. Morton Hander praktiserer en merkelig type psykiatri.  Blant hans spesialiteter er svindel, utpressing og seksuell manipulasjon.  Hander betalte for sine synder da han ble brutalt myrdet i sitt luksuriøse Pacific Palisades leilighet. Politiet har ingen ledetråder, men de har ett mulig vitne: sju år gamle Melody Quinn.

Det blir psykolog dr. Alex Delaware sin jobb å prøve bringe fram den forferdelige hemmeligheten som er begravd i Melody sin hukommelse.  Men etter som den skumle skyggen i jentas sinn begynner å ta form, oppdager Alex at mysteriet tangerer en sjokkerende hendelse i hans egen fortid.  Og bak det hele ligger en ubeskrivelig ondskap som Alex Delaware må avsløre før det krever ett nytt offer.

## Karakterer i ''Det onde øye''
*Alex Delaware – Psykolog
*Milo Sturgis – Politietterforsker
*Dr. Morton Hander – Psykiater og mordoffer
*Melody Quinn – Delawares pasient og mordvitne

## Utgivelsesdetaljer
* 1985, USA, *When the Bough Breaks*, Random House, ISBN 0-345-46660-8 (Hardcover 1st edition)
* 1986, Norge, *Det onde øye*, Hjemmets bokforl.  ISBN 82-04-08381-5(h.)
Zaoziorsk

**Zaoziorsk** (russisk: Заозёрск), tidligere kalt **Murmansk-150** (russisk: Му́рманск-150) og **Severomorsk-7** (russisk: Североморск-7), er en lukket by i Murmansk oblast i Russland. Den hadde  (12&nbsp;687 ved folketellingen i 2002). 

Byen ligger 54 km nordvest for Murmansk, og ble bygget for å betjene Zapadnaja Litsa, den største og viktigste russiske marinebasen opprinnelig bygget for den sovjetiske nordflåten. 

## Referanser


## Eksterne lenker
* 
*  Kort historie
Between Two Worlds

***Between Two Worlds*** er debutalbumet til den norske heavy metal supergruppen I. Det ble i tillegg til originalen utgitt en begrenset versjon med tre bonusspor. Demonaz har skrevet alle låttekstene.

## Sporliste
# «The Storm I Ride» (3:27)
# «Warriors» (5:53)
# «Between Two Worlds» (5:52)
# «Battalions» (4:46)
# «Mountains» (6:05)
# «Days of North Winds» (4:04)
# «Far beyond the Quiet» (7:13)
# «Cursed We Are» (5:14)
**Begrenset versjon**
# «Bridges of Fire» (7:36)
# «Shadowed Realms (intro)» (1:31)
# «Shadowed Realms» (5:44)

## Artister
* Abbath Doom Occulta &ndash; vokal og gitar
* Ice Dale &ndash; gitar
* TC King &ndash; bass
* Armagedda &ndash; trommer
* Demonaz Doom Occulta &ndash; tekster
## Andre
* Mikset av Peter Tägtgren
* Plateomslaget er laget av Martin Kvamme, og finnes i to versjoner, en med gull «I» og en med sølv «I».

## Kilder
* Bandets Hjemmeside   
* Fanside
* Bandets side på Nuclear Blast
* I på Myspace
* Between Two Worlds hos Encyclopaedia Metallum

## Eksterne lenker
*
Makrellfisker

* barracudaer 
* havgjedder
* makrellfamilien 
* seilfisker
* sverdfisk
* trådstjerter

**Makrellfisker** er en underorden av piggfinnefisker, den største ordenen av beinfisker.

Alle artene lever pelagisk i havet og er med sine strømlinjeformede kropper gode svømmere. Gruppen omfatter de eneste fiskene som er i stand til heve kroppstemperaturen ved å produsere varme innvendig. Denne egenskapen har oppstått tre ganger innenfor gruppen, og detaljene varierer.

## Systematikk
I linneansk systematikk regnes makrellfiskene som underordenen Scombroidei. Gruppen fikk omtrent sitt nåværende omfang av Charles Tate Regan i 1909. Regan og mange senere forskere regnet også luvar til makrellfiskene, men det er nå vist at denne fisken er et spesialisert medlem av Acanthuroidei.

Fylogenetiske studier basert på molekylærgenetikk viser at makrellfiskene er en polyfyletisk gruppe. Havgjedder, trådstjerter og makrellfamilien danner en naturlig gruppe, som er mest i slekt med *[[Scombrolabrax heterolepis]]* og *[[Pomatomus saltatrix]]*. Sverdfisken er søsterarten til seilfiskene, og til sammen utgjør de gruppen Xiphioidei. Barracudaene er ikke nært beslektet med andre makrellfisker.

## Referanser


## Eksterne lenker
*
Foajé

En **foajé** er et stort og åpent oppholdsrom (eventuelt flere) i et teater, opera, konsertsal, kino eller utstillingslokale, i nærheten av auditoriet. Det er et hvileområde, eller *vrimleområde* for tilskuere og et møtested, som normalt brukes før forestillinger og i pauser. Det kan også være egnet som festlokale, eksempelvis til bruk etter forestillinger. Begrepet nyttes også for samlingssalen for skuespillerne bak scenen.

Ordet er omskrevet fra fransk *foyer*. Normalt er en foajé en stor, spesialdesignet hall, men noen ganger er det en korridor som omgir hovedhallen. Den er møblert og stor nok til at tilskuere kan vandre, komme sammen og hvile. Foajeer er vanligvis prydet med kunstverk, enten permanente eller midlertidige utstillinger relatert til stedets aktiviteter, og en restaurant eller en buffet. I tillegg kan den brukes til vernissasje, møter med artistene etc.

I et hus er en foajé tilsvarende *en gang*, normalt et mindre område eller rom i nærheten av inngangsdøren, hvor gjester ankommer og trappene begynner eller slutter. Den er tilknyttet rom som f.eks. kontorer, spisestuer, baderom og oppholdsstuer. Det er ikke uvanlig med et vindfang mellom husets foajé og inngangsdøren.

## Se også
*Lobby
*Vestibyle

## Kilder

* «foajé – forhall», fra *[[Store norske leksikon]]*
Lobby

::*For såkalt lobbyisme eller lobbyvirksomhet, se [[korridorpolitikk]]*

**Lobby** er et engelsk navn på et rom i en bygning som brukes til å entre fra utsiden. Det blir iblant referert til som foajé eller entré.

Mange kontorbygninger, hoteller og skyskrapere dekorerer sine lobbyer i stor stil for å skape et riktig inntrykk.

Siden midten av 1980-tallet har det vært en økende tendens til å se på lobbyer som mer enn bare en mellomgang fra inngangsdøren til heisen; den brukes nå ofte som et sosialt sted og til forretninger, og kan anses som et fellesområde.

*Lobby* brukes ofte om lobbyvirksomhet eller om grupper som driver slik virksomhet, for eksempel «Israel-lobbyen» og «oljelobbyen».

## Referanser
Kawasaki Heavy Industries Motorcycle & Engine

**Kawasaki Heavy Industries Motorcycle & Engine** er et japansk firma som er produsent av motorsykler, ATVer og snøscootere.

Firmaet ble opprettet etter andre verdenskrig, og på 60- og 70-tallet ble de verdenskjent for å lage kraftige maskiner på to hjul, og de kom etter hvert med den velkjente Kawasaki Ninja-serien og en serie med mesterskapsvinnende motocross-sykler.

## Referanser


## Eksterne lenker
*
Zapoljarnyj

**Zapoljarnyj** () er en by i Petsjenga rajon i Murmansk oblast i Russland. Den hadde .

## Bakgrunn
Petsjenga-området hvor byen Zapoljarnyj i dag ligger tilhørte Finland mellom 1920 og 1944. Byen ble grunnlagt i 1956 som *Zjdanovsk* () og fikk bystatus og nytt navn i 1963 til ære for politikeren Andrej Zjdanov. Den ligger vest i Murmansk oblast, 10&nbsp;km sør for Det superdype borehullet på Kolahalvøya. Bakgrunnen for byetableringen var de store forekomstene av kobber og nikkel i området.

Etter områdereformene på 2000-tallet har Zapoljarnyj et areal på rundt 4&nbsp;620&nbsp;km² og er dermed den byen i Russland med det største arealet.

## Virksomheter
I 1940 ble kombinatet *Petschenganikel* () etablert for å utvikle kobber- og nikkelforekomstene. I dag er dette en del av det russiske bergverkskonsernet Nornickel. 

Mange nordmenn besøker Zapoljarnyj for eksempel for grensehandel. Det er den største byen innenfor 100 km fra Kirkenes. Innbyggere i Sør-Varanger kan søke grenseboerbevis og deretter besøke Zapoljarnyj fritt antall ganger uten ytterligere visum.

## Befolkningsutvikling

## Referanser


## Eksterne lenker
*  
*  Zapoljarnyj på MojGorod.
Lakhdenpokhja

**Lakhdenpokhja** (russisk: Лахденпо́хья, finsk: *Lahdenpohja*) er en by i republikken Karelia i Russland. Byen ligger rundt 25 km fra grensen mot Finland, i en vik i den nordvestre enden av Ladoga. Bystatus siden 1945. Lakhdenpokkhja hadde  (8&nbsp;751 ved folketellingen i 2002). 

Før 1944 var Lahdenpohja et finsk ladested (köping) i Viborgs län. Antall innbyggere var  i 1939. 

## Referanser


## Eksterne lenker
*
Pitkjaranta

**Pitkjaranta** (russisk: Питкяранта, finsk: *Pitkäranta*) er en by i republikken Karelia i Russland. Den ligger på nordøstbredden av Ladoga, Europas største innsjø. Byen ble grunnlagt på 1800-tallet. Pitkjaranta hadde  (13&nbsp;347 ved folketellingen i 2002).

## Eksterne lenker
*
Pudozj

**Pudozj** (russisk: Пудож, finsk: *Puutoinen*) er en by i republikken Karelia i Russland. Byen ligger ved elva Vodla rundt 30&nbsp;km øst for innsjøen Onega. Pudozj hadde  (10&nbsp;632 ved folketellingen i 2002).

Pudozj ble første gang nevnt i 1382 som bosetningen Pudoga, som senere ble kalt Pudozjskij Pogost. Pudozj fikk bystatus i 1785.

## Referanser
Suojarvi

**Suojarvi** (russisk: Суоярви; karelsk og finsk: *Suojärvi*) er en by i republikken Karelia i Russland. Byen ligger rundt 140&nbsp;km nordvest for Petrozavodsk, og har hatt bystatus siden 1940. Suojarvi hadde  ( ved folketellingen i 2002).

Før 1944 var Suojärvi en finsk kommune i Viborgs län. Kommunen hadde  innbyggere i 1939, de fleste av dem ortodokse.

## Referanser


## Eksterne lenker
* 
* Artikkel om Suojärvi i Nordisk familjebok, bind 27, spalte 754, 1918
* Kart over Suojarvi
Aritmetikkens fundamentalteorem

**Aritmetikkens fundamentalteorem** er et teorem i tallteori som sier at ethvert naturlig tall større enn 1 kan skrives som et entydig produkt av primtall. For eksempel er:

:36 = 2^2 \times 3^2

:6936 = 2^3 \times 3 \times 17^2

Det eksister ingen annen måte å faktorisere disse tallene på, og den gitte faktoriseringen kalles **primtallsfaktoriseringen**. Dette betyr at primtallene kan ses på som en type «byggesteiner», som alle de andre heltallene består av. Siden multiplikasjon er kommutativ, spiller det ingen rolle hvilken faktor som skrives først. Som regel skriver man fra de minste til høyeste.

## Anvendelser

Aritmetikkens fundamentalteorem, og det faktum at alle naturlige tall er bygd opp av primtall, har gjort at matematikere opp gjennom tidene har vært svært opptatt av nettopp primtall. Dette teoremet viser hvor viktige primtallene er.

Kjenner man primtallsfaktorisingen til et gitt tall, så er det lett å finne største felles nevner og minste felles multiplum. Eksempelvis er største felles nevner til tallene over 

:2^2 \times 3 = 12. 

Dersom primtallsfaktoriseringen *ikke* er kjent, så er det som regel raskere å bruke Euklids algoritme for å finne største felles nevner.

## Bevis

Vi skal vise at enhvert naturlig tall n > 1 på en entydig måte kan skrives som produktet av primtall (om man ser bort i fra rekkefølgen faktorene skrives i). Vi beviser først at man kan skrive et vilkårlig tall på denne måten. Etterpå beviser vi at denne representasjonen er entydig.

Enten er n et primtall eller ikke. Hvis n er et primtall så er det ikke noe mer å bevise. Om n ikke er noe primtall, så finnes det et heltall d som deler n, hvor 1 . Blant alle slike d, velg p_1 som det minste. Da må p_1 våre et primtall. Ellers ville også det tallet hatt en divisor q hvor 1 , noe som motsier at q_1 er det minste tallet som deler n.

Vi kan dermed skrive n = p_1n_1. Hvis n_1 er et primtall er det ikke mer å bevise. Hvis ikke kan vi gjenta argumentasjonen og produsere et nytt primtall p_2 slik at n = p_1p_2n_2.

Dette kan vi fortsette med lenge, men n > n_1 > n_2 \cdots > 1 kan ikke fortsette evig, så til slutt vil n_{k-1} være et primtall vi kan kalle p_k.

For å bevise at denne representasjonen er unik, anta at n kan skrives som produktet av primtall på to måter, la oss si n = p_1p_2 \cdots p_r = q_1q_2 \cdots q_s, der r \leq s, og p_i og q_j er primtall skrevet i stigende rekkefølge slik at p_1 \leq p_2 \leq \cdots \leq p_r og q_1 \leq q_2 \leq \cdots \leq q_s.

Fordi p_1 deler q_1q_2 \cdots q_s må p_1 = q_k for en eller annen k. Men da er p_1 \geq q_1. Om vi argumenterer på lignende måte får vi også at q_1 \geq p_1, og dermed at p_1 = q_1. Om vi gjentar denne prosessen får vi at p_2 = q_2, altså at p_3p_4 \cdots p_r = q_3q_4 \cdots q_s. Om r  får vi at 1 = q_{r+1}q_{r+2} \cdots q_s, noe som er absurd, og dermed er r = s, og p_1 = q_1, p_2 = q_2 \cdots p_r = q_r, noe som gjør de to faktoriseringene identiske. Beviset er dermed fullført.

## Litteratur
* 

## Eksterne lenker
*